钦定古今图书集成/理学汇编/字学典/第107卷 > 王洙
## 钦定古今图书集成/理学汇编/字学典/第107卷 > 王洙

按《宋史》本传：“王洙，字原叔，应天宋城人。中甲科，累擢
翰林学士兼侍讲学士。汎览传记，至图纬、方技、阴阳、
五行、算数、音律、诂训、篆隶之学，无所不通。谥曰文。”
按《杨安国传》，安国请书《无逸》篇于迩英阁后屏，帝命
蔡襄书《无逸》，王洙书《孝经》四章，列置左右。

按《墨池编》：“王洙晚喜隶书，尤得古法，当时学者，翕然
宗尚，而隶法复兴。”

按《书史会要》：“原叔博学，通篆隶书。”